
ΔΕΛΤΙΟ ΤΥΠΟΥ
6 ΧΡΟΝΙΑ ΜΕΤΑ ΤΗΝ ΘΕΟΜΗΝΙΑ «ΘΑΛΕΙΑ» Ο ΛΗΛΑΝΤΑΣ ΠΑΡΑΜΕΝΕΙ ΑΝΟΧΥΡΩΤΟΣ 
Χαλκίδα, 9 Αυγούστου 2026

Πέρασαν 6 χρόνια από εκείνες τις τραγικές ημέρες της 8ης και 9ης Αυγούστου 2020 όταν η θεομηνία «Θάλεια» άφησε τεράστια καταστροφή στις περιοχές των Πολιτικών του Δήμου Διφυών Μεσσαπίων και του Ληλάντιου Πεδίου του Δήμου Χαλκιδαίων. Οκτώ συνάνθρωποι έχασαν την ζωή τους, υποδομές καταστράφηκαν, περιουσίες χάθηκαν και δεκάδες πολίτες κινδύνευσαν.
Τις πρώτες ώρες της καταστροφής ο Θίασος των Υπουργών επισκέφθηκε τον τόπο της καταστροφής και υποσχέθηκε την άμεση αποκατάσταση των ζημιών και την αντιπλημμυρική θωράκιση. 
Διατέθηκαν από τη ΣΑΕΠ 866, 57.000.000 ευρώ για την ΑΠΟΚΑΤΑΣΤΑΣΗ ΒΛΑΒΩΝ ΤΩΝ ΥΠΟΔΟΜΩΝ ΑΡΜΟΔΙΟΤΗΤΑΣ Π.Ε. ΕΥΒΟΙΑΣ ΣΤΗΝ ΠΕΡΙΟΧΗ ΤΟΥ ΔΗΜΟΥ ΧΑΛΚΙΔΕΩΝ & ΔΗΜΟΥ ΔΙΡΦΥΩΝ - ΜΕΣΣΑΠΙΩΝ ΜΕΤΑ ΤΑ ΕΝΤΟΝΑ ΚΑΙΡΙΚΑ ΦΑΙΝΟΜΕΝΑ (ΣΦΟΔΡΗ ΚΑΚΟΚΑΙΡΙΑ «ΘΑΛΕΙΑ» )της  08 & 09-8-2020 κατανεμημένο σε 18 Υποέργα. Όλα η  Περιφέρεια τα ανέθεσε με τη διαδικασία του κατεπείγοντος και με κλειστή διαδικασία διαπραγμάτευσης με μεγάλη καθυστέρηση ( σε πολλές περιπτώσεις πέραν του εύλογου ορίου του κατεπείγοντος) κα εκτελέστηκαν επίσης με πολλές παρατάσεις. Ο συνολικός συμβατικός προϋπολογισμός των 40.073. 533 ευρώ έως τον Μάιο του 2024 είχε ανέλθει σε 52.547.650,81ευρώ. 
Οι βασικές γέφυρες του Λήλαντα κατέρρευσαν. Τις  γέφυρες Φύλλων,  Αφρατίου και Βασιλικού τις ανέλαβε το Υπουργείο Υποδομών, χρειάστηκαν τουλάχιστον τέσσερα χρόνια για να ολοκληρωθούν  οι δυο πρώτες.
Η καταστροφή έφερε στο προσκήνιο, όπως και στις προηγούμενες πλημμύρες, την αναγκαιότητα ολοκλήρωσης του κορυφαίου αντιπλημμυρικού έργου Λήλαντα  αρκεί να ολοκληρωθεί η μελέτη οριοθέτησης και διευθέτησης  του Λήλαντα. Στο επίκεντρο είναι η διεύρυνση των εκβολών του Λήλαντα . Οποιοδήποτε  έργο δεν είναι χρήσιμο και ασφαλές  εάν δεν διευρυνθούν οι εκβολές του Λήλαντα. Αυτό είναι το μείζον. Σε κάθε άλλη περίπτωση οι καταστροφές θα επαναλαμβάνονται και ενίοτε με απώλεια ανθρώπινων ζωών.  
Η Περιφερειακή Αρχή Στερεάς Ελλάδας έως σήμερα δεν έχει ολοκληρώσει το κομβικό έργο της Αντιπλημμυρικής  Προστασίας περιλαμβανομένης της διεύρυνσης των εκβολών του Λήλαντα. Όφειλε να επισπεύσει την διαδικασία των απαλλοτριώσεων των εκτάσεων και των ακινήτων που πρέπει να κατεδαφιστούν. Αντί αυτής της θεσμικής διαδικασίας έχει επιλέξει την μέθοδο της «εξαγοράς των ιδιοκτησιών» έχοντας φτιάξει ένα κουβάρι νομικών και πολεοδομικών προβλημάτων που φαίνεται ότι δεν έχουν την ικανότητα να το ξετυλίξουν. Έτσι ο ορίζοντας διάνοιξής των εκβολών είναι απολύτως θολός. 
Σε ένα κρίσιμο για την ανθεκτικότητα και προστασία ζωών και περιουσιών έργο υποδομής η Περιφερειακή Aρχή κινείται χωρίς συναίσθηση του επείγοντος και χωρίς στοιχειώδη πολιτική και διοικητική σοβαρότητα. Ούτε πιέζει για την ολοκλήρωση των διοικητικών διαδικασιών την Αποκεντρωμένη και το Υπουργείο. Περιμένει απλώς να παραβρεθεί σε εγκαίνια, κόψιμο κορδέλας και φιέστες προβολής σε σύμπραξη με τα Κυβερνητικά Στελέχη σε πλήρη ταύτιση με το κόμμα. 
Η πολιτικά και διοικητικά ανεπαρκής Αρχή Σπανού μας συνήθισε εξάλλου σε διαχείριση εργολαβιών μετά από καταστροφές με όρους αδιαφάνειας, πρόταξης του εργολαβικού συμφέροντος χωρίς να διεκδικεί και να μπορεί να επιβάλλει την έγκαιρη εκτέλεση έργων που είναι κατεπείγοντα. 
Κατά τα άλλα τώρα που φθάνουν εκλογές θα τρέξει να προετοιμάσει φιέστες παραδόσεων όπως όπως.
Ο Λήλαντας όμως παραμένει ανοχύρωτος χωρίς να φαίνεται άμεση προοπτική οχύρωσης.
Τί μένει; Μέχρι να φύγουν να κάνουμε το σταυρό μας!!!

ΔΗΜΗΤΡΗΣ ΚΑΤΣΟΥΛΗΣ
Περιφερειακός Σύμβουλος
ΠΑΤΡΙΔΑ ΜΑΣ Η ΣΤΕΡΕΑ

